Naert vertreck van t Jacht den Arent sijn eenige lagen der Spangiaerden op d'onse geleijt, die niet geeffectueert en sijn van onser zijde syn de Marackers mede diverse malen wtgeweest ende In alles een vrouwe ende een mardijcker vanden Vyandt becomen Wij hebben mede een wijle tyts groot spul met den Coninck van Ternaten gehadt, overt aenhouden van eenen seeckeren synen huys Dienaer die een perdon brieff des Gouverneurs van Gammolommo overbrocht waerbij eenige overgecomene als andere tot wederkerin ende overloopen wierden genodicht Deler Ternataen alsoo den Conisc doen ter tijt op Gilolo was, deden wij alsoo int fortquam byden Copvatten en opstont des Conings Stadthouder beneffens syne misdaet daer van de wete doen, dan hy Coninck van Sijn reyse wedercomen nam tselve seer qualyck jegens ons volgens syne oude gewoonten wtvarende. waer jegens een tijt lang geen verthooninge ofte vermaeninge en hielpen, maer seyde met ons niet te doen te hebben tot dien tyt toe, dat vanden Tydorees aen hem vsocht wierdt, woij met hem Tidoorees een stilstant ofte vrede souden aengaen twelck hij alsdoen mede Ernstlijck versocht ons overleverende, eenige brieven door den Coninck van Tijdoor aen hem omme aen ons te behandigen gesonden, dan alsoo wy tselve voor ons alhier schadelyck waren achtende, sloegen them plat aff, waer op doen wederome versochten men de gevangene van wedersyden In toecomende souden lossen, sonder dat sy luijden d'onse aende Spangiaerden souden overleveren, twelck haer eensdeels toestonden, hier toe liedt sich den Ternataen met allen vlijt neerstichent gebruycken, hebbende syn Slaeff met ernstich bidden wederom e becomen, twelck om voordere questie te schouwen, alsoo weynich wist te seggen geschieden Dan alsoo taccoort twelck wij vrij wat hooch in prijs hadden gestelt, omme daer door noch meerder te weren sij eenige van donse becomende, deselve niet aenden Spaingiaert en vercochten, gemaeckt ende geschreven was anders niet dan het teeckenen gebreeckende, Scheyter den Tydorees wederomme wtseggende den Spangiaert sulcx vernomen hadde, ende tselve niet en wilde toestaen.
Dan voor dit versouck der Tydoresen wierd ick verwitticht dat door den Coninck van Ternaten, heftich versocht ende door gedreven wiert den vreede met den Tydorees, doch alsoo tmeerendeel syns Raets sulcx affstemde, heeft niet te min op den 2e Junij sinde In haren Tempel vergadert sijn meeninge en Intentie rondelyck verclaert seggende opstont naer Gilolo omme aldaer iets te verrechten vtrock, ende dat die begeerde mochten haer vaertuych Jegens sijn wedercomste claerhouden, hij ware gesint den Vreede ofte stilstant met den Tydoorees met hant tastinge te bevestighen en die sulcx niet aen en stont mochten thuijs-blyven, - De wijle de geruchten van desen vreede hart continueerde ontboot Ick den Capn.
Laout van Batsian alsdoen hier, met syn Correcorre omme den Coninck van Ternaten te begroeten gecomen, door den welcken